Video: Pikkewyne neem Simonstad op horings | Maroela Media
Video: Pikkewyne neem Simonstad op horings
'n Video van drie brilpikkewyne wat rustig deur die strate van Simonstad stap, is baie gewild op sosiale media.
Sanccob (SANParke en die Nasionale Stigting vir die Bewaring van Seevoëls) het onlangs 'n video van die drie pikkewyne op Twitter gedeel en die video is reeds meer as 2 miljoen keer gekyk.
Die drie pikkewyne het die strate ingevaar terwyl die algehele landswye afsonderingsperiode voortduur om die verspreiding van Covid-19 te bekamp.
Sanccob fokus op die rehabilitasie van pikkewyne en seevoëls. Die bewaarders het in die leë strate van Simonstad met die pikkewyne gaan stap. Onder hul toesig kon die voëls die pad oorsteek en die res van die dorp verken.
Boulder's Beach, 'n bekende pikkewynkolonie, is tussen Simonstad en Kaappunt geleë. Dit is een van slegs 'n paar plekke ter wêreld waar die bedreigde brilpikkewyn van naderby beskou kan word.